b'\n_START_ARTICLE_\nAvoirdupois\n_START_SECTION_\nHist\xc3\xb2ria del terme\n_START_PARAGRAPH_\nLa paraula avoirdupois procedeix del franc\xc3\xa8s antic aveir de peis (m\xc3\xa9s tard avoir du poids), literalment "tenir pes" (en franc\xc3\xa8s antic, aveir, "propietats, mercaderies", igual que "haver-hi", ve del Llat\xc3\xad habere, "tenir, agafar, posseir propietats"; de = "de", cf. Llat\xc3\xad; peis = "pes", del Llat\xc3\xad pensum). Aquest terme es referia originalment a una classe de mercaderia: aveir de peis, "les mercaderies de pes", les coses que es venien a granel i eren pesades en grans romanes o balances. Nom\xc3\xa9s m\xc3\xa9s tard el terme avoirdupois va arribar a ser identificat amb un sistema particular d\'unitats utilitzades per pesar tals mercaderies. L\'ortografia actual correspon al franc\xc3\xa8s modern, per\xc3\xb2 el pas de l\'expressi\xc3\xb3 a trav\xc3\xa9s d\'una s\xc3\xa8rie de lleng\xc3\xbces (llat\xc3\xad, anglo-normando i angl\xc3\xa8s) han deixat moltes variants de la paraula, com haberty-poie i haver de peyse. (El peis normand es va convertir en el pois parisenc. Al segle XVII de va ser substitu\xc3\xaft per du).\n_START_SECTION_\nInternacionalitzaci\xc3\xb3\n_START_PARAGRAPH_\nEn el sistema de pesos americ\xc3\xa0 (avoirdupois), totes les unitats s\xc3\xb3n m\xc3\xbaltiples o fraccions de la lliura, que ara es defineix com 0,45359237 kg en la majoria del m\xc3\xb3n de parla anglesa des de 1959. (Vegeu l\'Ordre Mendenhall per a refer\xc3\xa8ncies.)_NEWLINE_Degut als significats ambigus de la paraula "pes" que es pot referir tant per a la massa com per for\xc3\xa7a, de vegades s\'afirma err\xc3\xb2niament que la lliura \xc3\xa9s nom\xc3\xa9s una unitat de for\xc3\xa7a. No obstant aix\xc3\xb2, tal com s\'ha definit abans, la lliura \xc3\xa9s una unitat de massa, fet que concorda amb l\'\xc3\xbas com\xc3\xba. (Vegin-se les difer\xc3\xa8ncies entre la lliura-for\xc3\xa7a i la lliura-massa).'